אברהם שטרן (רב)

הרב אברהם שטרן (ניסן ה'תרמ"ד, 1884 – כ"ו בסיון ה'תש"ד, 17 ביוני 1944) היה מורה הוראה הונגרי ומחבר פורה שנספה בשואה. מחבר "גפי אש" על ששה סדרי משנה, וספרים נוספים. נולד בכפר קטן ליד פאפא לפראדל ולרב יצחק אריה שטרן. בילדותו למד מפי אביו ואחר כך אצל הרב יוסף הופמן מפאפא שסמך אותו לרבנות. בשנת ה'תרנ"ז, 1897, נכנס ללמוד בישיבתו של הרב יהודה גרינפלד בסמיהאלי וכעבור שנה עבר לישיבתו של הרב שמואל רוזנברג באונסדורף (אנ'). בישיבה זו למד שלוש שנים ולאחר מכן נסע ללמוד בישיבה הגדולה בחוסט אצל הרב משה גרינוולד, מחבר "ערוגות הבושם". בשנת ה'תרס"ה, 1905, עבר לישיבת פרשבורג שבה למד מפי הרב שמחה בונם סופר במשך שלוש שנים נוספות. בשנת ה'תרס"ח, 1908, נישא לגיטל בת הרב יוסף מאיר טיגרמן רבה של נובה זמקי (נייהייזל), הזוג התגורר בעיר הולדתה, אז בשטחי צ'כוסלובקיה. הוא ניסה להתפרנס מחנות שפתח אך החנות ספגה הפסדים והוא נאלץ לסגור אותה. חמיו ביקש מהקהילה למנותו כדיין ומורה הוראה ומאז מינויו התמסר לפעילות ציבורית בקהילה, לארגון שיעורי תורה ופעילות תורנית. באופן כללי היה נחשב כמי שמיקל בהלכה, למעט בהלכות שבת שבהן נהג להחמיר מאוד. הוא נספה באושוויץ ביום שבת כ"ו בניסן ה'תש"ד, 17 ביוני 1944. בניו הם: הרב בצלאל שטרן מחבר שו"ת "בצל החכמה", והרב משה שטרן מגדולי הפוסקים והמשיבים בארצות הברית, מחבר שו"ת באר משה. בן נוסף, הרב מרדכי שטרן, היה חתנו של הרב שאול בראך מקאשוי, הוא נפטר בחיי אביו בגיל 28. גפי אש ー פרשנות לששה סדרי משנה. נדפסו שישה כרכים, ורוב שארית כתב היד אבדה בשואה. כבוד שמים ー על חמשה חומשי תורה, נדפס בגלנטה בשנת תרפ"ז. כתבי אש ー שאלות ותשובות בהלכה, ותכתובות עם רבנים שונים. נדפסו שלושה כרכים, אבד כרך בכתב יד משנת ה'ת"ש (1940) ואילך, רובו עסק בשאלות שעלו עם התפתחות הטכנולוגיה. מליצי אש ー ביוגרפיות וחידושי תורה של רבנים שונים מסודרים לפי לוח השנה, שבעה חלקים, במהדורות החדשות בשלושה כרכים מנחת אברהם ー חידושים על תרי"ג מצוות, מסודר לפי פרשת השבוע, נדפס בשנת תש"ב בדפוס רובינשטיין בגראסוורדיין. מסדר חילוקים ושיטות ー חידושי תורה מסודרים לפי סוגיות ועניינים. לפי עדות בניו, החלק המודפס הוא חלק קטן מהחיבור המקורי. שולחן אש ー על שולחן ערוך אורח חיים, נדפס כרך אחד (סימנים א-שא), היתר אבד. בני המחבר, תולדות אבינו, בראש מהדורת צילום של הספר "מליצי אש", (חלק א, גלנטה תר"ץ), ניו יורק: גרוסמן פאבלישינג, 1962. עמ' ב-יד, באתר אוצר החכמה הדרן עלך פרק המגרש וסליקא לה מסכת גיטין ובמהרה יחזיר אותנו הקב”ה לארצו ולביתו, מאת הרב אברהם שטרן הי”ד, אתר תורתך לא שכחתי מספריו גפי אש - א, גלנטה תרפ"ה, באתר היברובוקס גפי אש - ב, גלנטה תרפ"ה, באתר היברובוקס גפי אש - ד, גלנטה תרפ"ח (מהדורת צילום, תש"ם), באתר היברובוקס קונטרס כתבי אש - חלק א, גלנטה תרפ"ו, באתר היברובוקס קונטרס כתבי אש - חלק ב, גלנטה, באתר היברובוקס קונטרס כתבי אש - חלק ג, גלנטה, באתר היברובוקס כבוד שמים על חמשה חומשי תורה, גלנטה תרפ"ז, באתר היברובוקס מליצי אש - ניסן, אייר, גלנטה תר"ץ, באתר היברובוקס מליצי אש - סיון, טירנוי תרצ"א, באתר היברובוקס מליצי אש - תמוז, ורנוב תרצ"א, באתר היברובוקס מליצי אש - אב, אלול, ורנוב תרצ"ב, באתר היברובוקס מליצי אש - תשרי, חשוון, ורנוב תרצ"ג, באתר היברובוקס מליצי אש - כסלו, טבת, ורנוב תרצ"ד, באתר היברובוקס מליצי אש - שבט, ורנוב תרצ"ח, באתר היברובוקס מליצי אש - שבט (הוצאה שנייה), גרוסוורדיין תש"ד, באתר היברובוקס מליצי אש - אדר א' וב' והשלמות לכרכים קודמים, ורנוב תרצ"ח, באתר היברובוקס מסדר חילוקים ושיטות - מהדורה קמא, ורנוב תרצ"ד, באתר היברובוקס מסדר חילוקים ושיטות, ירושלים תשכ"ד (עם הספר "רב חסד" של בנו ר' מרדכי), באתר היברובוקס שלחן א"ש, נובה זמקי תש"ג, באתר היברובוקס אברהם בן יצחק יהודה ליב אריה שטרן (1884-1944), דף שער בספרייה הלאומית